cyanic-selkie/wikianc huggingface dataset:
Κοσμάτι Γρεβενών
Το Κοσμάτι είναι ορεινό χωριό της περιφερειακής ενότητας Γρεβενών σε υψόμετρο 750 μέτρα.
Γεωγραφία - Ιστορία
Το Κοσμάτι βρίσκεται στις πλαγιές του όρους Όρλιακας, δίπλα στα ανατολικά όρια του Εθνικού Πάρκου Βόρειας Πίνδου και απέχουν 17 χλμ. ΝΔ. από τα Γρεβενά. Στα ανατολικά του χωριού περνάει ο ποταμός Βενέτικος και η Εγνατία Οδός. Οι κάτοικοί του ασχολούνται κυρίως με τη γεωργία και κτηνοτροφία. Πριν τον Β' Παγκόσμιο πόλεμο, ονομαζόταν "η κρασομάνα του Όρλιακα" και υπήρχαν 35 οργανωμένα καζάνια απόσταξης με παραγωγή κρασιού που υπολογιζόταν σε 150 τόνους από τις περίπου 60 οικογένειες.
Πολιτισμικά συμπεριλαμβάνεται στα "Κουπατσιοχώρια των Γρεβενών" και στα βλάχικα αναφερόταν ως "Κουσμάτσλι". Στον Κώδικα της Ζάβορδας αναφέρονται κάτοικοί του ως αφιερωτές της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή).
Το χωριό είναι η πατρίδα του Μακεδονομάχου Στέργιου Τελιόπαλου ή Ζαπάρα, που γεννήθηκε το 1882 και πολέμησε σε ανταρτικά σώματα την περίοδο 1904 - 1908 οπότε το τούρκικο σύνταγμα με υπογραφή του επέτρεψε να επιστρέψει στο Κοσμάτι.
Την περίοδο της κατοχής, στις 9 Ιουλίου του 1944, οι Γερμανοί εκτέλεσαν στο χωριό 29 άτομα.
Αξιοθέατα
Η "γέφυρα του Σπανού" πάνω στο Bενέτικο ποταμό στο δρόμο προς Κηπουρειό και Πηγαδίτσα, που κτίστηκε τον 19ο αι. από το Mουσταφά πασά ή Σπανό στα ερείπια παλαιότερου και έχει χαρακτηριστεί ως ιστορικό διατηρητέο μνημείο. Συνέδεε την Ήπειρο με τη Μακεδονία και θεωρείται το μεγαλύτερο σωζόμενο πέτρινο γεφύρι της Μακεδονίας. Έχει μήκος 85 μέτρα και πήρε το όνομα του Μουσταφά Πασά ή Σπανού (από το Αργυρόκαστρο) επειδή αυτός χρηματοδότησε την τελευταία ανακατασκευή που έγινε το 1846. Δίπλα στο γεφύρι υπήρχαν χάνι και τουρκικό φυλάκιο.
Η εκκλησία του Αγίου Νικολάου από το 1969 έχει χαρακτηριστεί ως ιστορικό διατηρητέο μνημείο.
Διοικητικά
Αναφέρεται επίσημα το 1918 στο ΦΕΚ 260Α - 31/12/1918 να ορίζεται έδρα της ομώνυμης κοινότητας που ανήκε στο νομό Κοζάνης. Το 1964 με το ΦΕΚ 185Α - 30/10/1964 αποσπάται από το νομό Κοζάνης και υπάγεται στο νομό Γρεβενών. Σύμφωνα με το σχέδιο Καλλικράτης αποτελεί την τοπική κοινότητα Κοσματίου που ανήκει στην δημοτική ενότητα Θεόδωρου Ζιάκα του Δήμου Γρεβενών και σύμφωνα με την απογραφή του 2011ως κοινότητα έχει πληθυσμό 134 κατοίκους, ενώ ως οικισμός 159.
Εξωτερικοί σύνδεσμοι
Κατηγορία:Δήμος Γρεβενών Κοσμάτι
Χριστίνα Γιουλιάνα του Μπάντεν-Ντούρλαχ
H Χριστίνα-Ιουλιανή, γερμ. Christina-Juliane von Baden-Durlach (12 Σεπτεμβρίου 1678 - 10 Ιουλίου 1707) από τον Οίκο του Τσέρινγκεν ήταν κόρη του πρίγκιπα του Μπάντεν-Ντούρλαχ και με τον γάμο της έγινε δούκισσα της Σαξονίας-Άιζεναχ.
Βιογραφία
Ήταν το μόνο (επιζόν) τέκνο του Καρόλου-Γουσταύου πρίγκιπα του Μπάντεν-Ντούρλαχ και της Άννας-Σοφίας των Γουέλφων, κόρης του Αντωνίου-Ούλριχ δούκα του Μπράουνσβαϊγκ-Λύνεμπουργκ-Βόλφενμπυτελ.
Οικογένεια
Παντρεύτηκε το 1697 τον Ιωάννη-Γουλιέλμο Γ΄ δούκα της Σαξονίας-Άιζεναχ και είχε τέκνα:
Παραπομπές
Κατηγορία:Οίκος του Τσέρινγκεν
Ακαδημία Επιστημών και Τεχνών της Σερβικής Δημοκρατίας της Βοσνίας
Η Ακαδημία Επιστημών και Τεχνών της Σερβικής Δημοκρατίας της Βοσνίας (Академија наука и умјетности Републике Српске, АНУРС, βοσνιακά και κροατικά: Akademija nauka i umjetnosti Republike Srpske, ANURS) είναι το ανώτατο αντιπροσωπευτικό όργανο της επιστήμης και της τέχνης της Σερβικής Δημοκρατίας της Βοσνίας που ιδρύθηκε το 1996. Διαθέτει τέσσερα τμήματα: Τμήμα Κοινωνικών Επιστημών, Τμήμα Λογοτεχνίας και Τεχνών, Τμήμα Φυσικών, Μαθηματικών και Τεχνικών Επιστημών και Τμήμα Ιατρικών Επιστημών. Εδρεύει στη Μπάνια Λούκα.
Εξωτερικοί σύνδεσμοι
Κατηγορία:Ακαδημίες επιστημών Κατηγορία:Σερβική Δημοκρατία της ΒοσνίαςΚατηγορία:Πολιτισμός της Βοσνίας και Ερζεγοβίνης
Εμμανουήλ του Άνχαλτ-Κέτεν
Βιογραφία
Το 1670 απεβίωσε στο Κέτεν σε ηλικία 39 ετών και τον διαδέχθηκε το μόνο τέκνο του, ο Εμμανουήλ-Λέμπρεχτ στο Κέτεν.
Οικογένεια
Νυμφεύτηκε το 1670 με την Άννα-Ελεονώρα, κόρη του Ερρίκου-Ερνέστου κόμη του Στόλμπερκ-Βέρνιγκεροντε και είχε τέκνο:
Παραπομπές
Κατηγορία:Οίκος των Ασκάνια
Μπεμπέτο
Ο Ζοζέ Ρομπέρτο Γκάμα ντε Ολιβέιρα (José Roberto Gama de Oliveira, γεννήθηκε 16 Φεβρουαρίου 1964), γνωστός και ως Μπεμπέτο (Bebeto), είναι Βραζιλιάνος πρώην διεθνής ποδοσφαιριστής, ο οποίος αγωνιζόταν ως επιθετικός. Πλέον ασχολείται με την πολιτική και στις γενικές εκλογές του 2010 εξελέγη στη νομοθετική συνέλευση του Ρίο ντε Τζανέιρο, εκπροσωπώντας το Δημοκρατικό Εργατικό Κόμμα.
Με 39 γκολ σε 75 εμφανίσεις με την εθνική ομάδα της Βραζιλίας, ο Μπεμπέτο είναι ο έκτος καλύτερος σκόρερ της εθνικής ομάδας του. Ήταν ο πρώτος σκόρερ της Βραζιλίας στο Κόπα Αμέρικα του 1989, το οποίο και είχε κατακτήσει. Στο Παγκόσμιο Κύπελλο του 1994, μαζί με τον Ρομάριο αποτελούσαν ένα εντυπωσιακό επιθετικό δίδυμο, βοηθώντας τη Βραζιλία να κατακτήσει το τέταρτο Μουντιάλ της. Ο πανηγυρισμός του στο τέρμα που σημείωσε ενάντια στην Ολλανδία, όπου άρχισε να κουνάει τα χέρια του πέρα-δώθε σαν να νανουρίζει μωρό, έγινε διάσημος. Αφορμή για τον πανηγυρισμό ήταν η γέννηση του τρίτου παιδιού λίγες ημέρες πριν. Ήταν επίσης μέλος της εθνικής ομάδας που κατέκτησε το Κύπελλο Συνομοσπονδιών το 1997, ενώ κέρδισε το ασημένιο Ολυμπιακό μετάλλιο το 1988 και το χάλκινο το 1996. Το 1989 ο Μπεμπέτο ανακηρύχθηκε Νοτιοαμερικάνος ποδοσφαιριστής της χρονιάς.
Σε επίπεδο συλλόγων, τις περισσότερες εμφανίσεις του τις πραγματοποίησε με την Ντεπορτίβο Λα Κορούνια, όπου σε 131 εμφανίσεις πρωταθλήματος από το 1992 μέχρι το 1996 σκόραρε 86 φορές. Επίσης έχει αγωνιστεί με τις Φλαμένγκο, Βάσκο ντα Γκάμα, Σεβίλλη και Μποταφόνγκο. Κατά τη διάρκεια της καριέρας του σημείωσε 395 τέρματα σε επίσημους αγώνες.
Εξωτερικοί σύνδεσμοι
Κατηγορία:Βραζιλιάνοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Βραζιλίας Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο Κατηγορία:Ποδοσφαιριστές ΚΡ Βάσκο ντα Γκάμα Κατηγορία:Ποδοσφαιριστές Ντεπορτίβο Λα Κορούνια Κατηγορία:Ποδοσφαιριστές Σεβίλλη ΦΚ Κατηγορία:Ποδοσφαιριστές Μποταφόγκο ντε Φουτεμπόλ ε Ρεγκάτας Κατηγορία:Βραζιλιάνοι πολιτικοί Κατηγορία:Βραζιλιάνοι Ολυμπιονίκες Κατηγορία:Ποδοσφαιριστές Παγκοσμίου Κυπέλλου 1990 Κατηγορία:Ποδοσφαιριστές Παγκοσμίου Κυπέλλου 1994 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Κυπέλλου Συνομοσπονδιών FIFA 1997 Κατηγορία:Ποδοσφαιριστές Κόπα Αμέρικα 1989 Κατηγορία:Παίκτες νικητές Κόπα Αμέρικα Κατηγορία:Ξένοι ποδοσφαιριστές στη Σαουδική Αραβία Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Παίκτες νικητές Κυπέλλου Συνομοσπονδιών FIFA Κατηγορία:Ολυμπιονίκες του ποδοσφαίρου
Περσικές επιστολές
Το μυθιστόρημα εκδόθηκε την άνοιξη του 1721 στο Άμστερνταμ ανώνυμα και ο Μοντεσκιέ, από σύνεση, κάτι που του επέτρεψε να ασκήσει κριτική στην τότε γαλλική κοινωνία και εξουσία χωρίς να διακινδυνεύει τη λογοκρισία.
Οι Περσικές Επιστολές είναι ένα ειρωνικό βιβλίο, σύντομο αλλά βαθύ σε περιεχόμενο, στα πλαίσια του πνεύματος του Διαφωτισμού. Μέσα από την «έκπληκτη και αφελή ματιά» των ξένων προς τα δυτικά έθιμα πρωταγωνιστών, συχνά καταφεύγει στο μαύρο χιούμορ και γελοιοποιεί συνεχώς τη γαλλική αυλή.
Δημοσίευση
Η πρώτη έκδοση του μυθιστορήματος, που περιλάμβανε 150 γράμματα, εμφανίστηκε τον Μάιο του 1721 στο Άμστερνταμ ανώνυμα. Μια δεύτερη έκδοση αργότερα το ίδιο έτος, περιελάμβανε 3 νέες επιστολές αλλά παρέλειπε 13 από τις αρχικές. Μια μεταθανάτια έκδοση το 1758, που εξέδωσε ο γιος του Μοντεσκιέ, περιελάμβανε 8 νέες επιστολές – ανεβάζοντας το σύνολο σε 161 – και ένα σύντομο κείμενο του συγγραφέα με τίτλο Μερικοί στοχασμοί σχετικά με τις Περσικές επιστολές. Αυτή η έκδοση ήταν η πηγή όλων των επόμενων εκδόσεων πριν από τον τόμο I των Απάντων του Μοντεσκιέ το 2004, όπου επανέρχεται το κείμενο της αρχικής έκδοσης, αλλά περιλαμβάνει τα πρόσθετα γράμματα που επισημαίνονται ως «συμπληρωματικά».
Το έργο γνώρισε τεράστια επιτυχία, σύντομα όμως απαγορεύτηκε από τον πρωθυπουργό του Λουδοβίκου ΙΕ΄, τον καρδινάλιο Ντυμπουά, και τελικά η Αγία Έδρα το 1762 το συμπεριέλαβε στον Κατάλογο Απαγορευμένων Βιβλίων. Παρόλα αυτά, επανεκδόθηκε πολλές φορές κατά τη διάρκεια του 18ου αιώνα.
Υπόθεση
αριστερά|μικρογραφία|250x250εσ|Εικονογράφηση από γερμανική έκδοση του 1759 Το 1711 ο Ουζμπέκ φεύγει από το Ισφαχάν και ταξίδεψε στη Γαλλία, συνοδευόμενος από τον νεαρό φίλο του Ρίκα. Αφήνει πίσω του στο σεράι πέντε συζύγους στη φροντίδα αρκετών ευνούχων. Κατά τη διάρκεια του ταξιδιού και της μακροχρόνιας παραμονής τους στο Παρίσι (1712 έως 1720), σχολιάζουν, σε επιστολές που ανταλλάσσουν με φίλους και οικείους τους, πολλές πτυχές της δυτικής, χριστιανικής κοινωνίας, ιδιαίτερα της γαλλικής πολιτικής και των τρόπων, μεταξύ των οποίων τα καταστροφικά αποτελέσματα και την κερδοσκοπία του οικονομικού συστήματος του Τζων Λω. Η έκπληξη των δύο Περσών περιηγητών αποτελεί το πρόσχημα για την κριτική της εποχής του τέλους της βασιλείας του Λουδοβίκου ΙΔ΄.
Με την πάροδο του χρόνου, μια στάση εμφανίζεται πίσω στο σεράι και, ξεκινώντας από το 1717, η κατάσταση παίρνει δραματικές εξελίξεις. Ο Ουζμπέκ διατάζει τον ευνούχο του κεφαλιού να πατάξει την εξέγερση των γυναικών του, αλλά το μήνυμά του δεν φτάνει εγκαίρως και οι ταραχές επιφέρουν τον θάνατο των συζύγων του και των περισσότερων ευνούχων και την αυτοκτονία της αγαπημένης του Ρωξάνης.
Το Χρονολόγιο μπορεί να συνοψιστεί ως εξής:
Κοινωνικός σχολιασμός
μικρογραφία|Ο [[Μοντεσκιέ]] Στο Παρίσι, οι δύο Πέρσες περιηγητές εκφράζονται και καταγράφουν τις απόψεις άλλων για μια μεγάλη ποικιλία θεμάτων, από κυβερνητικά ιδρύματα μέχρι τα σαλόνια. Η διαφορά ιδιοσυγκρασίας των δύο φίλων είναι αξιοσημείωτη, ο Ουζμπέκ ενδιαφέρεται περισσότερο για την πολιτική, τη θρησκεία, τους θεσμούς, ενώ ο Ρίκα αναφέρεται κυρίως σε πτυχές της καθημερινής γαλλικής ζωής. Και οι δύο διατηρούν τον πλούσιο σατιρικό τόνο του Μοντεσκιέ που στοχεύει στην κοινωνική και πολιτική κριτική.
Τα γεγονότα αναφέρονται στην εποχή λίγο πριν το θάνατο του Λουδοβίκου ΙΔ΄, το Μέγαρο των Απομάχων μόλις ολοκληρώνεται και τα καφέ και τα θέατρα πολλαπλασιάζονται. Οι Πέρσες παρατηρούν τη λειτουργία του κοινοβουλίου, των δικαστηρίων, των θρησκευτικών ταγμάτων (Καπουτσίνοι, Ιησουίτες, κ.λπ.), των δημόσιων χώρων συνάθροισης των πολιτών (τον κήπο του Κεραμεικού, το Παλαί Ρουαγιάλ), τα κρατικά ιδρύματα κλ. Τα καφενεία – όπου γίνονται οι συζητήσεις – έχουν καθιερωθεί ως δημόσιος θεσμός, όπως και τα θέατρα και η όπερα. Υπάρχουν ακόμη κάποιοι που εξακολουθούν να ψάχνουν για τη φιλοσοφική λίθο. Ο Τύπος αρχίζει να διαδραματίζει σημαντικό ρόλο στην καθημερινή ζωή. Τα πάντα, από ιδρύματα (Πανεπιστήμια, Γαλλική Ακαδημία, Επιστήμες) κοινωνικές ομάδες μέχρι μεμονωμένα άτομα (οι τραγουδιστές της όπερας, οι απόστρατοι κλ) απασχολούν τους ανήσυχους ταξιδιώτες.
Ο Ουσμπέκ προβληματίζεται επίσης για τις θρησκευτικές αντιθέσεις. Αν και δεν σκέφτηκε ποτέ να αποκηρύξει το Ισλάμ, ορισμένες πτυχές του Χριστιανισμού, όπως η Αγία Τριάδα ή η Θεία κοινωνία τον προβλημάτισαν, και έγραψε στις Αρχές για να ρωτήσει, για παράδειγμα, γιατί ορισμένα τρόφιμα θεωρούνταν ακάθαρτα. Συγκρίνει τις δύο θρησκείες και μάλιστα όλες τις θρησκείες όσον αφορά την κοινωνική τους χρησιμότητα. Πολλές σκέψεις του μυθιστορήματος θα αναπτυχθούν αργότερα στο έργο Το πνεύμα των νόμων για πολλά θέματα όπως τα είδη των εξουσιών, η επιρροή του κλίματος και η κριτική του αποικισμού.
Κοινωνική και πολιτική κριτική
Ο αναγνώστης του 18ου αιώνα που διάβαζε αυτό το επιστολικό μυθιστόρημα, αρχικά διασκέδαζε με τους Πέρσες και την αφέλειά τους απέναντι στα δυτικά έθιμα. Αλλά σύντομα συνειδητοπούσε ότι ο διακωμωδούμενος ήταν ο ίδιος. Διότι ο Μοντεσκιέ επικρίνει τα έθιμα και τους τρόπους συμπεριφοράς και ενδυμασίας των Γάλλων, ιδιαίτερα των Παριζιάνων, χρησιμοποιώντας υπερβολές, αντιθέσεις, μεταφορές, συσσωρεύσεις παραδειγμάτων... Αλλά η μόδα δεν ενδιαφέρει καθόλου τον συγγραφέα. Αν διαβάσουμε ανάμεσα από τις γραμμές, ο Μοντεσκιέ επικρίνει ξεκάθαρα σιωπηρά το μοναρχικό σύστημα, το «φονικό όπλο» που δημιούργησε ο Ρισελιέ με τη συγκέντρωση των τριών εξουσιών (νομοθετική, δικαστική και εκτελεστική) υπό την εξουσία ενός και του αυτού προσώπου: του βασιλιά.
Η περιγραφή του δεσποτικού τρόπου διακυβέρνησης της Περσίας και των περσικών εθίμων είναι το τέλειο εργαλείο για την καταγγελία των γαλλικών ηθών και τον αυταρχισμό της γαλλικής εξουσίας. Η οπτική γωνία είναι διπλή και διασταυρούμενη: είναι αυτή δύο Περσών περιηγητών, που μέσα από τα έκπληκτα, διασκεδαστικά ή επικριτικά μάτια τους παρουσιάζεται η βασιλική αυλή της Γαλλίας και η γαλλική κοινωνία αλλά και του Ευρωπαίου αναγνώστη που γνωρίζει το κλειστό σύμπαν του σεραγιού, το περιβάλλον του οποίου είναι ταυτόχρονα ένας «τόπος ηδονών και απολαύσεων» και μια χρυσή φυλακή όπου παραβιάζονται οι ελευθερίες των γυναικών και όπου ασκείται ο δεσποτισμός του σουλτάνου. Συγχρόνως, η γαλλική πραγματικότητα μπορεί να μεταφερθεί στην Περσία και οι ενέργειες των ευνούχων θυμίζουν τις δολοπλοκίες των υπουργών και των αυλικών έναντι του βασιλιά.
Παραπομπές
Κατηγορία:Γαλλικά μυθιστορήματα
Welcome to the Videos
'''
Το Welcome to the Videos είναι ένα βίντεο άλμπουμ με μουσικά βίντεο του αερικανικού hard rock συγκροτήματος Guns N' Roses. Περιέχει όλα τα μουσικά βίντεο του συγκροτήματος από το 1987 έως το 1994, με εξαίρεση αυτά για τα κομμάτια "It's So Easy", "You Could Be Mine", "Knockin' On Heaven's Door" και την εναλλακτική εκδοχή του "Don't Cry".
Προσωπικό
Guns N' Roses:
Επιπλέον μουσικοί:
Guests:
Κατηγορία:Δισκογραφία των Guns N' Roses
Κύπελλο Ελλάδας πετοσφαίρισης γυναικών 2022-2023
Το Κύπελλο Ελλάδας βόλεϊ γυναικών για την περίοδο 2022–23 ήταν η 25η διοργάνωση στην ιστορία του θεσμού, και διοργανώθηκε από την ΕΟΠΕ. Πέραν των ομάδων της Βόλεϊ Λιγκ, δήλωσαν συμμετοχή και 12 ομάδες απ' την Πρε-Λιγκ και την Α2 κατηγορία. Κυπελλούχος αναδείχθηκε η ΑΕΚ για 1η φορά στην ιστορία της.
Α' Φάση
Δεν διεξήχθη και οι ομάδες της Α2 Εθνικής Κατηγορίας Γυναικών που δήλωσαν συμμετοχή προκρίνονται στην Β’ Φάση.
Β' Φάση
Συμμετέχουν οι 12 ομάδες της Α2 Εθνικής Κατηγορίας Γυναικών και της Pre League Γυναικών, που δήλωσαν συμμετοχή (Α.Ε. Αγ. Παρασκευής, Α.Ο.Ν.Σ. Μίλων, Μ.Α.Σ. Νέα Γενεά, Ο.Π.Α.Θ. Περσέας, Φοίνικας Αλεξανδρούπολης, Α.Σ. Γιάννενα, Φ.Γ.Σ. Πρέβεζας, Α.Ο.Ν. Αμαζόνες, Φ.Ο. Βριλησσίων, Γ.Σ. Πανιώνιος, Α.Ο.Φ. Πορφύρας, Α.Σ. Ελπίς). Οι ομάδες χωρίζονται με βάση την Ένωση/Περιφέρεια που ανήκουν σε δύο ζώνες:
Α' Ζώνη: Συμπεριλαμβάνονται ομάδες που ανήκουν γεωγραφικά στην ΕΣΠΑΑΑ (Α.Ε. Αγ. Παρασκευής, Α.Ο.Ν. Αμαζόνες, Φ.Ο. Βριλησσίων) και στην Ε.Σ.ΠΕ.Δ.Α. (Α.Ο.Ν.Σ. Μίλων, Γ.Σ. Πανιώνιος, Α.Ο.Φ. Πορφύρας). Β' Ζώνη: Συμπεριλαμβάνονται οι ομάδες που ανήκουν γεωγραφικά στην ΕΠΕΣ Θεσ/νίκης (Μ.Α.Σ. Νέα Γενεά, Ο.Π.Α.Θ. Περσέας, Α.Σ. Ελπίς), στην ΕΣΠΕ Θράκης/Ανατ.Μακεδονίας (ΦΟΙΝΙΚΑΣ Αλεξ/πολης) και στην ΕΣΠΕ Δυτ. Ελλάδας (Α.Σ. Γιάννενα, Φ.Γ.Σ. Πρέβεζας).
Τελική φάση
Η τελική φάση (Φάιναλ-φορ) διεξήχθη το διήμερο 10 και 11 Μαρτίου στην Άρτα και μεταδόθηκε τηλεοπτικά από τη δημόσια τηλεόραση (ΕΤ-3).
Τελικός
Ο τελικός διεξήχθη στις 11 Μαρτίου και ξεκίνησε στις 21:30.
Παραπομπές
2022 2023 Κυπελλο Ελλαδας Πετοσφαιρισης Γυναικων 2022 2023 Κυπελλο Ελλαδας Πετοσφαιρισης Γυναικων 2022 2023
Αύγουστος Λουδοβίκος του Άνχαλτ-Κέτεν
Ο Αύγουστος-Λουδοβίκος, γερμ. August-Ludwig (9 Ιουνίου 1697 - 6 Αυγούστου 1755) από τον Οίκο των Ασκάνια ήταν πρίγκιπας του Άνχαλτ-Κέτεν (1728-1755).
Βιογραφία
Ήταν ο δευτερότοκος γιος του Εμμανουήλ-Λέμπρεχτ πρίγκιπα του Άνχαλτ-Κέτεν και της Γκίζελα-Αγνής του Ρατ, κόρης του Βαλτάσαρ-Γουλιέλμου βαρόνου του Κλάινβυλκνιτς.
Το 1755 απεβίωσε στο Κέτεν σε ηλικία 58 ετών και τον διαδέχθηκε ο πρωτότοκος γιος του Κάρολος-Γεώργιος-Λέμπρεχτ.
Οικογένεια
Νυμφεύτηκε πρώτα το 1722 την Αγνή-Βιλελμίνη του Βούτεναου, κυρία των τιμών της μητέρας του. Ο γάμος ήταν μοργανατικός και δόθηκε στη σύζυγό του ο τίτλος της κόμισσας φον Βάρμσντορφ. Είχαν τέκνο:
Η Αγνή-Βιλελμίνη απεβίωσε το 1725 και ο Αύγουστος-Λουδοβίκος έκανε το 1726 δεύτερο γάμο με τη Χριστίνα-Ιωάννα-Αιμιλία, κόρη του Έρντμαν Β΄ κόμη του Πρόμνιτς και είχε τέκνα:
Παραπομπές
Κατηγορία:Οίκος των Ασκάνια
Μαλού
Τα τατουάζ Μαλού (σαμόα: Malu), ονομάζονται έτσι από μία συγκεκριμένη λέξη στη γλώσσα της Σαμόα που περιγράφει ένα συγκεκριμένο γυναικείο τατουάζ με πολιτισμική σημασία. Το είδος αυτού του τατουάζ καλύπτει τα πόδια μόλις κάτω από το γόνατο προς το πάνω μέρος των μηρών ακριβώς κάτω από τους γλουτούς και είναι συνήθως πιο κομψά και φίνα στο σχεδιασμό τους σε σύγκριση με τα pe'a τατουάζ που είναι για τους άνδρες. Τα Μαλού τατουάζ ονομάζονται έτσι από ένα συγκεκριμένο μοτίβο με το ίδιο όνομα και γίνονται στην ιγνυακή κοιλότητα, πίσω από το γόνατο. Είναι ένα βασικό μοτίβο που δε συναντάται σε άνδρες. Σύμφωνα με τον Σαμοανό λόγιο Άλμπερτ Γεντ και τον καλλιτέχνη τατουάζ Su'a Suluape Paulo II, ο όρος «Malu» παραπέμπει στις έννοιες καταφύγιο και προστασία. Οι Σαμοανές έκαναν επίσης τατουάζ στα χέρια και μερικές φορές το κάτω μέρος της κοιλιάς. Αυτές οι πρακτικές άρχισαν να αναβιώνουν από τα τέλη της δεκαετίας του 1990.
Αλλαγή σημασίας
Στα τέλη του 19ου και στις αρχές του 20ου αιώνα, μόνον οι κόρες των αρχηγών της φυλής μπορούσαν να έχουν τατουάζ Μαλού, τα οποία αποκτούσαν στη μετεφηβική τους ηλικία. Ήταν αναμενόμενο από τις γυναίκες με τα Μαλού να εκτελούν βασικές τελετές και να αντιπροσωπεύουν τις οικογένειες και τα χωριά τους σε τελετουργικές εκδηλώσεις. Ωστόσο, το 1930 ο ανθρωπολόγος Te Rangi Hiroa παρατήρησε ότι «... το τατουάζ ενός κοριτσιού χρησιμοποιείται συχνά ως μια ευκαιρία για ένα μαθητευόμενο να κάνει πρακτική εξάσκηση. Αυτό είναι πρακτικά εφικτό καθώς δεν απαιτείται λεπτοδουλειά ή κάποια ειδική τελετουργία όπως στην περίπτωση των αντρικών τατουάζ. Είναι συχνά επαρκής αμοιβή για τον αρχάριο να έχει την δυνατότητα της πρακτικής εξάσκησης καθώς και να τρέφονται καλά κατά τη διάρκεια της περιόδου που γίνεται η διαδικασία... Όσο αφορά την κόρη ενός σημαντικού αρχηγού της φυλής, η οποία πρόκειται να γίνει η taupou του χωριού, είναι σαφές ότι ένας καταξιωμένος καλλιτέχνης καλείται και η αμοιβή του είναι μεγαλύτερη». Οι τελετουργικοί ρόλοι εξακολουθούν να είναι σημαντικοί στην κοινωνία της Σαμόα και περιορίζονται με παρόμοιους τρόπους σε συγκεκριμένα άτομα με τα σωστά προσόντα και κουλτούρα, αν και η σημασία των τατουάζ Μαλού έχει αλλάξει. Τουλάχιστον από τη δεκαετία του 1990, υπήρξε λιγότερη έμφαση στην ιεραρχική θέση των ατόμων με αποτέλεσμα πλήθος γυναικών διαφόρων ηλικιών και τάξεων να κάνουν τατουάζ Μαλού. Παρόλα αυτά, το συγκεκριμένο τατουάζ δεν είναι σημαντικό για όλους τους Σαμοανούς ή το μοναδικό σύμβολο ατομικής δέσμευσης ή συμμετοχής στη Σαμοανή κουλτούρα. Σε ορισμένες εκκλησίες Σαμοανών τα μέλη, άνδρες και γυναίκες, αποθαρρύνονται από το να κάνουν τατουάζ. Στη Νέα Ζηλανδία και την Αυστραλία, τα Μαλού γίνονται συνεχώς όλο και περισσότερο σημαντικά, ως σύμβολο της πολιτιστικής ταυτότητας της Σαμόα, παρά ως σύμβολο ενός ατόμου που είναι ικανό να διεκπεραιώνει συγκεκριμένα τελετουργικά καθήκοντα. Η σύγχρονη αντίληψη σχετικά με τη σημασία των Μαλού είναι συχνά διαστρεβλωμένη και τα τελευταία χρόνια αυτό έχει γίνει ιδιαίτερα αισθητό σε φόρουμ μέσων μαζικής κοινωνικής δικτύωσης, όταν καλλιτέχνες τατουάζ και άτομα που έχουν τατουάζ, μοιράζονται φωτογραφίες των τατουάζ τους. Είναι σαφές από αυτές τις δημόσιες συζητήσεις ότι οι αλλαγές στη σημασία για όλα τα είδη Σαμοανών τατουάζ γίνονται από τα ίδια τα άτομα που τα έχουν όσο και από τα άτομα που τα δημιουργούν.
Μη Σαμοανοί και Μαλού
Υπάρχουν περιπτώσεις μη Σαμοανών γυναικών με τατουάζ Μαλού, όπως μια Αμερικανίδα ονόματι Έλσι Μπαχ η οποία εργαζόταν ως εθελόντρια στο ειρηνευτικό σώμα στη Σαμόα το 1970. Ανέπτυξε στενές σχέσεις με οικογένειες της Σαμοανής κοινότητας και έκανε τατουάζ Μαλού και Ματάι (τατουάζ του αρχηγού της φυλής) ως ένα τιμητικό μέσο αναγνώρισης. Καθώς καλλιτέχνες του Σαμοανού τατουάζ έχουν ταξιδέψει και εργαστεί στις Ηνωμένες Πολιτείες και την Ευρώπη, γυναίκες και από άλλες εθνικότητες και κουλτούρες έχουν κάνει τατουάζ με το Μαλού ή με επιμέρους στοιχεία του. Για μερικούς Σαμοανούς η πρακτική αυτή είναι αμφιλεγόμενη και είναι συχνό θέμα συζήτησης στα μέσα κοινωνικής δικτύωσης.
Παραπομπές
Κατηγορία:Τατουάζ - Δερματοστιξία
Μαγδαληνή Σίβυλλα της Σαξονίας-Βάισενφελς (1673-1726)
H Μαγδαληνή Σίβυλλα (γερμ. Magdalena-Sibylla von Sachsen-Weissenfels, 3 Σεπτεμβρίου 1673 - 28 Νοεμβρίου 1726) από τον Οίκο των Βέττιν ήταν κόρη του Δούκα της Σαξονίας-Βάισενφελς και με τον γάμο της έγινε δούκισσα της Σαξονίας-Άιζεναχ.
Βιογραφία
Ήταν η πρώτη κόρη του Ιωάννη Αδόλφου Α΄ της Σαξονίας-Βάισενφελς και της Ιωάννας Μαγδαληνής των Βέττιν, κόρης του Φρειδερίκου Γουλιέλμου Β΄ της Σαξονίας-Αλτεμβούργου.
Οικογένεια
Παντρεύτηκε το 1708 τον Ιωάννη Γουλιέλμο Γ΄ της Σαξονίας-Άιζεναχ και είχε τέκνα:
Παραπομπές
Κατηγορία:Οίκος των Βέττιν Κατηγορία:Γερμανίδες δούκισσες
Λακωνικός BC
Ομάδα Μπάσκετ στην Σπάρτη
Ο Αθλητικός Σύλλογος Λακωνικός BC είναι ελληνικό σωματείο καλαθοσφαίρισης στην Σπάρτη. Η ομάδα του μπάσκετ ιδρύθηκε το 2011.
Ο Λακωνικός εδρεύει στην Σπάρτη, με έμβλημα την ασπίδα με το γράμμα Λάμδα και χρώματα το μπλε και το πορτοκαλί. Ως γήπεδο έδρας έχει το στο ΚΔΓ Σπάρτης.
Το 2012 παράλληλα με την ίδρυση του ανδρικού τμήματος δημιουργήθηκαν και οι ακαδημίες για παιδιά από 5 έως 17 χρονών. Στους πρωτεργάτες του σωματείου ήταν οι δύο κύριοι προπονητές Αθανάσιος Σκιαδάς και Θεόδωρος Σφυρής.
To ρόστερ της ομάδας για τη σεζόν 2020-21 είναι (19.09.20)
Η ΕΚΑΣΚΕΝΟΠ ανακοίνωσε τη διεξαγωγή αγώνων κεκλεισμένων των θυρών μέχρι νεωτέρας.
Playmaker: Θεόδωρος Σφυρής, Χρήστος Ρεμπής, Κώστας Ευαγγελόπουλος, Παύλος Μέντης, Λάμπρος Χριστοδουλάκος
Shooting Guard: Δημήτρης Ρεμπής, Κωνσταντίνος Κωσταπαππάς, Πάνος Σπύρου, Αλέξανδρος Γεωργουλόπουλος
Small Forward: Γιάννης Ραφτογιάννης, Βαγγέλης Ζορμπάνος
Power Forward: Αλέξανδρος Παπαδάκης, Ανδρέας Προφύρης, Νίκος Βαλσάμης
SS Tararua
Το SS Tararua ήταν επιβατηγό ατμόπλοιο που βυθίστηκε στις 30 Απριλίου 1881 αφού χτύπησε σε ύφαλο έξω από τις νότιες ακτές της Νέας Ζηλανδίας. Πρόκειται για το πλέον πολύνεκρο ναυάγιο επιβατηγού πλοίου στη Νέα Ζηλανδία καθώς σε αυτό έχασαν τη ζωή τους 131 άνθρωποι.
Λακωνικός BC
Center: Δημήτρης Μιχελάκος, Δημήτρης Ξανθάκος, Παναγιώτης Κορίνης, Σωκράτης Λιόντης
SS Tararua
Το πλοίο
Το Tararua κατασκευάστηκε το 1864 από την εταιρία Gourlay Brothers στο Νταντί (Dundee) στη Σκωτία. Είχε μήκος 67,8 μ., πλάτος 8,5 μ. και βύθισμα 4,9 μ. Είχε δύο κινητήρες ιπποδύναμης 155 ίππων (116 kW) και η αρχική του χωρητικότητα ήταν 523 τόνοι. Έπειτα από τροποποιήσεις η καθαρή χωρητικότητα του αυξήθηκε σε 563 τόνους.
Λακωνικός BC
Το ρόστερ της ομάδας για τη σεζόν 2019-20 'ηταν:
SS Tararua
Το ναυάγιο
Στις 5 μ.μ της 28ης Απριλίου 1881 το Tararua ξεκίνησε από το Πορτ Τσάλμερς (Port Chalmers) και κατευθύνθηκε νότια για να περιπλεύσει το νότιο άκρο της Νότιας Νήσου της Νέας Ζηλανδίας έχοντας προορισμό την Μελβούρνη. Στις 4 π.μ. της 29ης Απριλίου 1881 και ενώ ομίχλη κάλυπτε τη στεριά ο καπετάνιος αδυνατώντας να προσανατολιστεί βλέποντας την ακτή πίστεψε ότι είχε περάσει το νοτιότερο άκρο της Νοτίου Νήσου και έστριψε το πλοίο δεξιά. Εικοσιπέντε λεπτά αργότερα αντιλαμβανόμενος ότι είχε κάνει λάθος και το πλοίο κατευθυνόταν στη στεριά, έστριψε το πλοίο νότια και μετά από περίπου είκοσι λεπτά ξανά δυτικά. Περίπου στις 5 π.μ. το πλοίο χτύπησε τον ύφαλο Οτάρα (Otara Reef) ο οποίος βρίσκεται στα ανοικτά του Ακρωτηρίου Γουαϊπάπα (Waipapa Point).
Λακωνικός BC
Playmaker: Θεόδωρος Σφυρής, Θεόδωρος Γιαννακόπουλος, Γεώργιος Μπουλούγαρης, Χρήστος Ρεμπής
SS Tararua
Το ναυάγιο
Οι ναυτικοί έριξαν δύο σωσίβιες λέμβους εκ των οποίων η πρώτη βυθίστηκε αμέσως. Στη δεύτερη μπήκε ένας εθελοντής ο οποίος όταν η βάρκα πλησίασε στη στεριά κατάφερε να βγει κολυμπώντας στην ακτή και να ειδοποιήσει έναν αγρότη, ο οποίος πήγε με το άλογο του στο Wyndham, 56 χλμ. μακριά, για να στείλει τηλεγράφημα και να ειδοποιήσει τις αρχές για το ναυάγιο. Το μήνυμα έφτασε στο Dunedin στη 1 μ.μ. αλλά δε χαρακτηρίστηκε επείγον και τελικά μόλις στις 5 μ.μ. το πλοίο Hawea ξεκίνησε για να πάει στο σημείο του ναυαγίου. Το βράδυ της 29ης Απριλίου έξι επιβάτες προσπάθησαν να βγουν στη στεριά αλλά τελικά μόνο οι τρεις από αυτούς τα κατάφεραν. Μια ακόμα βάρκα με την οποία εννιά επιβαίνοντες του Tararua προσπάθησαν να βγουν στην ακτή βυθίστηκε με αποτέλεσμα ο ένας από αυτούς να πνιγεί. Γύρω στις 2 μ.μ. βυθίστηκε η πρύμνη του πλοίου και το υπόλοιπο βούλιαξε στη διάρκεια της νύχτας της 29ης προς 30ης Απριλίου 1881. Τελικά από τους 151 ανθρώπους που βρίσκονταν στο πλοίο (επιβάτες και πλήρωμα) επέζησαν μόνο οι είκοσι. Ανασύρθηκαν γύρω στα 74 πτώματα από τα οποία τα 55 θάφτηκαν σε ένα χωράφι στη περιοχή που είναι γνωστό ως Tararua Acre.
Λακωνικός BC
Shooting Guard: Γιάννης Παππάς (μέχρι το Δεκέμβρη) Δημήτρης Ρεμπής, Κωνσταντίνος Κωσταπαππάς
SS Tararua
Το ναυάγιο
Διαπιστώθηκε ότι κύριος υπεύθυνος για τη τραγωδία ήταν ο καπετάνιος διότι τα χαράματα της 29ης Απριλίου 1881 δεν μπόρεσε να καθορίσει σωστά τη θέση του πλοίου καθώς και ο υπεύθυνος αξιωματικός που δε διαπίστωσε εγκαίρως ότι το πλοίο κατευθυνόταν στον ύφαλο ενώ έγιναν και συστάσεις τα ατμόπλοια να έχουν αρκετά σωσίβια (στο Tararua υπήρχαν μόνο 12). Επίσης στο Ακρωτήρι Γουαϊπάπα κατασκευάστηκε φάρος, ο οποίος άρχισε να λειτουργεί το 1884.
Λακωνικός BC
Small Forward: Μιχάλης Μπάχα, Βαγγέλης Ζορμπάνος
SS Tararua
Εξωτερικοί σύνδεσμοι
Κατηγορία:Νέα Ζηλανδία Κατηγορία:Επιβατηγά πλοία Κατηγορία:Ναυάγια
Λακωνικός BC
Λογω του Covid-19 η σεζον 2019-20 τελειωσε νωριτερα απο την προγραμματισμενη ημερομηνια. Το ανδρικο τμημα ελαβε την 8η θεση χωρις συμμετοχη σε playoffs η playouts Η πορεία των ομάδων του Λακωνικού τα τελευταία χρόνια είναι ανοδική. Την σεζόν 2018-19 το ανδρικό τμήμα της ομάδας κατάφερε να πάρει την 3 θέση στην Α ανδρική κατηγορία στο πρωτάθλημα της ΕΚΑΣΚΕΝΟΠ έχοντας μέχρι το τέλος στο ρόστερ της τους εξής :
Playmaker: Θ. Σφυρής, Τ. Κωνσταντίνου, Χ. Κιούρτζογλου, Α. Νίκιας, Χ. Σαρηγιαννίδης
Shooting Guard: Α. Λεφακίνης, Δ. Κοκκόλης, Μ. Μπάχα
Small Forward: Χ. Αγγουράς, Γ. Κάτσαρης
Power Forward: Δ. Ξανθάκος, Α. Προφύρης
Center: Α. Θειακός, Δ. Κόρο
Τις τελευταίες δύο σεζόν (2018/19) το εφηβικό τμήμα τερμάτισε στην πρώτη θέση του πρωταθλήματος αλλά δεν κατάφερε να λάβει μέρος στο πανελλήνιο πρωτάθλημα.
Κατηγορία:Ελληνικοί σύλλογοι καλαθοσφαίρισης
Η Σαλώμη με το κεφάλι του Ιωάννη του Βαπτιστή (Καραβάτζο, Λονδίνο)
Η Σαλώμη με το κεφάλι του Ιωάννη του Βαπτιστή (Λονδίνο), είναι πίνακας του Ιταλού ζωγράφου Καραβάτζο που βρίσκεται τώρα στη συλλογή της Εθνικής Πινακοθήκης στο Λονδίνο.
Εξωτερικοί σύνδεσμοι
Κατηγορία:Πίνακες της Εθνικής Πινακοθήκης του Λονδίνου Κατηγορία:Έργα ζωγραφικής του Μικελάντζελο Μερίζι ντα Καραβάτζιο
Petrom LPG
Η Petrom LPG (παλαιότερα γνωστή ως Shell Gas Romania) είναι ρουμανική εταιρεία η οποία δραστηριοποιείται στον τομέα του υγραερίου. Στο πλαίσιο των δραστηριοτήτων της Petrom LPG περιλαμβάνεται η εμφιάλωση υγραερίου, εντός εργοστασίων εμφιάλωσης στο Νεγκοϊέστι και την Τιμισοάρα, καθώς και η διανομή των συγκεκριμένων φιαλών ανά την χώρα, η πώληση και η διανομή προπανίου, η πώληση και η διανομή υγραερίου κίνησης οχημάτων, καθώς και άλλες δραστηριότητες χονδρικού εμπορίου.
Έως τον Αύγουστο του 2007, η Shell Gas Romania αποτελούσε κοινοπραξία μεταξύ της Petrom, η οποία ήταν κάτοχος ποσοστού της τάξεως του 45% επί του συνόλου των μετοχών της εταιρείας, και της Shell, η οποία ήταν κάτοχος ποσοστού της τάξεως του 55% επί του συνόλου των μετοχών της εταιρείας. Τον Νοέμβριο του 2006, το δίκτυο της Shell Gas Romania αριθμούσε, συνολικά, παραπάνω από 5.000 σημεία πώλησης.
Τον Αύγουστο του 2007, η Petrom προχώρησε στην πλήρη εξαγορά των μετοχών της Shell Gas Romania, έναντι χρηματικού ποσού της τάξεως των 51 εκατομμυρίων ευρώ. Στα τέλη του 2008, η Petrom ολοκλήρωσε την απορρόφηση της εταιρείας, με αποτέλεσμα τη δημιουργία νέας εταιρείας, της Petrom LPG.
Τον Ιούνιο του 2012, η Petrom προχώρησε στην πώληση της θυγατρικής της, Petrom LPG, στην εταιρεία Crimbo Gas International.
Οικονομικός απολογισμός
Αριθμός εργαζομένων: 350 (2008)
Οικονομικός απολογισμός (εκατομμύρια ευρώ):
Παραπομπές
Κατηγορία:Επιχειρήσεις της Ρουμανίας Κατηγορία:Petrom
Μαρτύριο του Αγίου Ιωάννη του Βαπτιστή
Το μαρτύριο του Αγίου Ιωάννη του Βαπτιστή είναι ένα γεγονός που αναφέρεται στα ευαγγέλια και αφηγείται τον θάνατο για αποκεφαλισμού του Ιωάννη του Βαπτιστή, ο οποίος στον Χριστιανισμό θεωρείται άγιος και ο τελευταίος των προφητών.
Στα ευαγγέλια
μικρογραφία| Κεφάλι του Αγίου Ιωάννη του Βαπτιστή, Γκασπάρ Νούνιες Ντελγκάδο ( [[Σεβίλλη ) 1591]] Το Κατά Μάρκον Ευαγγέλιον παρουσιάζει τον Ιωάννη ως εκπλήρωση μιας προφητείας από τον Ησαΐα. Μετά το πέρας της βάπτισης του Χριστού στον Ιορδάνη ποταμό, αφηγείται ο θάνατος του Ιωάννη, όταν ο τετράρχης Ηρώδης Αντύπας, ακούγοντας ιστορίες για τον Ιησού, νομίζει ότι ο Ιωάννης ο Βαπτιστής αναστήθηκε από τους νεκρούς.
Παραπομπές
Κατηγορία:Ιωάννης ο Βαπτιστής Κατηγορία:Χριστιανικές εορτές και τελετές Κατηγορία:Καινή Διαθήκη
The Vampire Diaries (3ος κύκλος)
Το The Vampire Diaries, Αμερικανική τηλεοπτική υπερφυσική δραματική σειρά, ανανεώθηκε επίσημα για τρίτο κύκλο από το κανάλι The CW στις 26 Απριλίου 2011 και προβλήθηκε από τις 15 Σεπτεμβρίου 2011 μέχρι τις 10 Μαΐου 2012 και αποτελείται από συνολικά 22 επεισόδια. Έλαβε θετικές κριτικές από τους κριτικούς.
Ο τρίτος κύκλος επικεντρώνεται στην ιστορία του Κλάους, τη σχέση του με την οικογένειά του και σε περισσότερες αποκαλύψεις για την οικογένεια των Αρχικών βρικολάκων. Ξεκινάει με ένα κενό από το τέλος του δεύτερου κύκλου πηγαίνοντας στα δέκατα όγδοα γενέθλια της Ελένα, ενώ ο Στέφαν λείπει με τον Κλάους για αρκετό καιρό.
Όλοι οι βασικοί πρωταγωνιστές επέστρεψαν για τον ρόλο τους εκτός από τη Σάρα Κάνινγκ της οποίας ο χαρακτήρας, Τζένα Σόμερς, σκοτώθηκε στον προηγούμενο κύκλο, ενώ ο χαρακτήρας του Τζόζεφ Μόργκαν, Κλάους, έγινε βασικός στη σειρά.
Πλοκή
Ο Στέφαν βρίσκεται μαζί με τον Κλάους μετά την υπόσχεση που του έδωσε πως θα κάνει ό,τι θέλει με αντάλλαγμα τη ζωή του Ντέιμον στο τέλος του δεύτερου κύκλου. Έτσι, οι δυο τους ψάχνουν αγέλες λυκανθρώπων έτσι ώστε ο Κλάους να φτιάξει τον στρατό υβριδίων που τόσα χρόνια επιθυμούσε. Κατά τη διαδικασία της μετατροπής όμως, κάτι δεν πάει καλά και τα υβρίδια πεθαίνουν. Στο μεταξύ, ο Ντέιμον και η Ελένα δεν έχουν σταματήσει να ψάχνουν τον Στέφαν και δυο φορές έφτασαν κοντά του αλλά εκείνος τους έδιωξε για να τους προστατέψει. Κατά τη διάρκεια αυτής της αναζήτησης, Ελένα και Ντέιμον έρχονται πιο κοντά.
Ο Κλάους θέλοντας να ανακαλύψει γιατί τα υβρίδιά του πεθαίνουν, καταλαβαίνει πως ο Στέφαν κάτι του κρύβει κι έτσι επιστρέφουν στο Μύστικ Φολς για να ανακαλύψει τι είναι αυτό. Εκεί ανακαλύπτει πως η Ελένα είναι ακόμα ζωντανή και πως το δικό της αίμα πρέπει να πιουν τα υβρίδια κατά τη διαδικασία της μετατροπής για να μην πεθάνουν. Το πρώτο του επιτυχημένο υβρίδιο είναι ο Τάιλερ, ο οποίος εκφράζει την ευγνωμοσύνη του στον Κλάους που δεν πρέπει να μεταμορφώνεται σε λύκο πια με το να είναι δεμένος μαζί του και να κάνει ό,τι είναι προς όφελός του.
Έπειτα από την εύρεση κάποιων ζωγραφιών στα τείχη μιας σπηλιάς, ο Αλάρικ αποκρυπτογραφεί την ιστορία των Αρχικών και η Κάθριν με τη βοήθεια του Ντέιμον και του Τζέρεμι, ανακαλύπτει που βρίσκεται κοιμισμένος ο Μάικλ. Τον ξυπνάνε για να τους βοηθήσει να σκοτώσουν τον Κλάους και όταν ο Μάικλ φτάνει στο Μύστικ Φολς, συνεργάζονται μαζί του. Το σχέδιο όμως αποτυγχάνει επειδή ο Στέφαν τελευταία στιγμή σώζει τον Κλάους, κερδίζοντας την ελευθερία του, ενώ ο Κλάους σκοτώνει τον Μάικλ.
Ρουσλάν Χόμτσακ
Ο Ρουσλάν Χόμτσακ (ουκρανικά: Русла́н Бори́сович Хомча́к) είναι Ουκρανός στρατηγός που υπηρετεί ως αναπληρωτής γραμματέας του Συμβουλίου Εθνικής Αμύνης και Ασφάλειας της Ουκρανίας και ως πρώην ανώτατος διοικητής των Ενόπλων Δυνάμεων της Ουκρανίας μέχρι τις 28 Μαρτίου 2020, κατέχοντας επίσης την θέση του αρχηγού του Γενικού Επιτελείου.
The Vampire Diaries (3ος κύκλος)
Πλοκή
Ο Στέφαν για να εκδικηθεί τον Κλάους για όσα του έκανε τόσο καιρό και για όσα έχασε εξαιτίας του, κλέβει τα φέρετρα με την οικογένεια του Κλάους. Μετά από λίγο καιρό, ο Κλάους καταφέρνει να τα εντοπίσει αλλά το μεγαλύτερο, το οποίο είναι και σφραγισμένο και δεν ξέρουν οι άλλοι τι περιέχει, το κρύβει ο Ντέιμον κι έτσι δεν μπορεί να το έχει. Η Μπόνι με την Άμπι καταφέρνουν να λύσουν το ξόρκι και ανοίγουν το φέρετρο, αποκαλύπτοντας πως μέσα βρισκόταν η μητέρα των Μάικλσον και Αρχική μάγισσα, Έστερ.
Η Έστερ αν και προσποιείται πως θέλει να ξαναγίνουν οικογένεια, στην πραγματικότητα θέλει να σκοτώσει τα παιδιά της για να επιστρέψει η ισορροπία στη φύση. Αρχικά προσπαθεί να το κάνει με τη βοήθεια του Φιν και αφού πρώτα ενώνει τις ζωές όλων των παιδιών της. Ενώ οι ζωές τον Μάικλσον είναι ενωμένες, ο Στέφαν καταφέρνει να σκοτώσει τον Φιν αλλά η Μπόνι λύνει το ξόρκι της Έστερ την κατάλληλη στιγμή έπειτα από απειλές του Κλάους, κι έτσι κανείς άλλος από τα αδέλφια δεν πεθαίνει. Ο θάνατος του Φιν αποκαλύπτει πως όσοι βρικόλακες προέρχονται από τη δική του γραμμή αίματος, πεθαίνουν μαζί του.
Ρουσλάν Χόμτσακ
Στις 27 Ιουλίου 2021 ο Χόμτσακ απολύθηκε από την θέση του ανώτατου διοικητή των Ενόπλων Δυνάμεων της Ουκρανίας και διορίστηκε πρώτος αναπληρωτής γραμματέας του Συμβουλίου Εθνικής Άμυνας και Ασφάλειας της Ουκρανίας.
The Vampire Diaries (3ος κύκλος)
Πλοκή
Η Έστερ επιστρέφει μετά από λίγο καιρό και συμμαχεί με τον Αλάρικ, ο οποίος στο μεταξύ έπειτα από τόσες φορές που έχει πεθάνει κι έχει επανέλθει στη ζωή, έχει αποκτήσει έναν άλλον εαυτό, ο οποίος μισεί θανάσιμα τους βρικόλακες. Η Εστερ τον μετατρέπει σε Αρχικό βρικόλακα και μετατρέπει και το τελευταίο παλούκι από λευκή βελανιδιά σε άφθαρτο, ώστε να μπορεί να χρησιμοποιηθεί πολλές φορές. Ο Αλάρικ έχει αποστολή να σκοτώσει τους Αρχικούς, αλλά η ζωή του είναι δεμένη με αυτή της Ελένα, οπότε όταν η Ελένα πεθαίνει πέφτοντας με το αμάξι από τη γέφυρα που έπεσαν και οι γονείς της, πεθαίνει κι αυτός. Η Ελένα όμως είχε αίμα βρικόλακα στο σώμα της κι έτσι ξυπνάει σε διαδικασία μετάβασης.
Παραγωγή
Στις 26 Απριλίου 2011, το The CW ανανέωσε επίσημα το The Vampire Diaries για τρίτο κύκλο επεισοδίων. Στις 19 Μαΐου 2011 ανακοινώθηκε πως η σειρά θα συνεχιζόταν να προβάλλεται στις 8μμ (EST) τις Πέμπτες και θα λειτουργούσε ως lean-in για τη νέα σειρά του σταθμού, The Secret Circle, η οποία ήταν επίσης μια παραγωγή του Κέβιν Γουίλιαμσον. Ο Γουίλιαμσον, η Τζούλι Πλεκ, ο Λέσλι Μόργκενσταϊν και ο Μπομπ Λέβι είναι οι εκτελεστικοί παραγωγοί της σειράς.
Κάστινγκ
Το βασικό καστ αυτού του κύκλου αποτελούν οι Νίνα Ντόμπρεβ στο ρόλο των Ελένα Γκίλμπερτ και Κάθριν Πιρς, Πολ Γουέσλι στο ρόλο του Στέφαν Σάλβατορ, Ίαν Σομερχάλντερ στο ρόλο του Ντέιμον Σάλβατορ, Στίβεν Ρ. Μακουίν στο ρόλο του Τζέρεμι Γκίλμπερτ, Κατ Γκράχαμ στο ρόλο της Μπόνι Μπένετ, Κάντις Ακόλα στο ρόλο της Κάρολαϊν Φορμπς, Ζακ Ρόεριγκ στο ρόλο του Ματ Ντόνοβαν, Μάικλ Τρεβίνο στο ρόλο του Τάιλερ Λόκγουντ, Ματ Ντέιβις στο ρόλο του Αλάρικ Σόλτζμαν και Τζόζεφ Μόργκαν στο ρόλο του Κλάους Μάικλσον.
Ο πρωταγωνιστής της σειράς Στον Έβδομο Ουρανό, Ντέιβιντ Γκάλανγκερ, προσλήφθηκε για τον ρόλο του λυκανθρώπου Ρέι Σάτον, ο οποίος συναντιέται με τον Κλάους στο Τενεσί. Η Αυστραλιανή ηθοποιός Κλερ Χολτ προσλήφθηκε για τον ρόλο της Ρεμπέκα Μάικλσον, αδελφή του Κλάους και του Ελάιτζα, μιας όμορφη βρικόλακας που είχε τη χαρά να είναι η σύντροφος του Στέφαν πίσω στα '20s όταν αυτός διασκέδαζε με ανθρώπινο αίμα. Για το ρόλο του κυνηγού βρικολάκων και Αρχικού βρικόλακα Μάικλ, προσλήφθηκε ο Σεμπάστιαν Ρόσε, ο ρόλος του οποίου είναι περισσότερο στο κατόπι του Κλάους παρά των υπολοίπων Αρχικών, ενώ τρέφεται με αίμα βρικολάκων. Αργότερα αποκαλύπτεται πως είναι ο πατέρας των Αρχικών και θετός πατέρας του Κλάους. Όταν το σχέδιό του να σκοτώσει τον Κλάους αποτυγχάνει, ο Μάικλ σκοτώνεται από τον Κλάους. Ο πρωταγωνιστής της σειράς Heroes, Τζακ Κόλμαν, προσλήφθηκε για τον ρόλο του Μπιλ, πρώην κατοίκου του Μύστικ Φολς και πατέρα της Κάρολαϊν, ο οποίος πιστεύει αρχικά πως η κόρη του έγινε τέρας, αλλά στην πορεία την αποδέχεται.
Η Άλις Έβανς προστέθηκε στο καστ ως η Αρχική μάγισσα Έστερ και μητέρα των Αρχικών βρικολάκων. Εμφανίζεται για πρώτη φορά στο όγδοο επεισόδιο σε μια αναδρομική σκηνή. Ο Ντάνιελ Γκίλις επέστρεψε για τον ρόλο του ως ο αδελφός του Κλάους, Ελάιτζα, επίσης εμφανιζόμενος για πρώτη φορά στο όγδοο επεισόδιο σε αναδρομική σκηνή. Η Πέρσια Γουάιτ προσλήφθηκε για τον ρόλο της μητέρας της Μπόνι, Άμπι Μπένετ. Στις 10 Νοεμβρίου 2011, ανακοινώθηκε πως η τότε σύζυγος του Γουέσλι, Τόρρι Ντε Βίτο είχε προσληφθεί για τον ρόλο της Μέρεντιθ Φελ, μια νεαρή γιατρό που γοητεύεται από τον Αλάρικ όταν παρατηρεί το πόσο γρήγορα αναρρώνει από έναν τραυματισμό. Η ίδια χρησιμοποιεί αίμα βρικόλακα για να θεραπεύει κάποιους ασθενείς και αρχίζει να βγαίνει με τον Αλάρικ. Στις 16 Νοεμβρίου 2001, ανακοινώθηκε η συμμετοχή του Ρόμπερτ Ρι'τσαρντ για τον ρόλο του Τζέιμι ως νέο ερωτικό ενδιαφέρον για τη μάγισσα Μπόνι. Στις 22 Νοεμβρίου ανακοινώθηκε πως ο Ντάνιελ Νιούμαν θα υποδυόταν τον Ντάνιελ Γουόρεν, ο οποίος εμφανίστηκε σε ένα μόνο επεισόδιο. Ο Αυστραλός ηθοποιός Ναθάνιελ Μπουζόλικ προσλήφθηκε για τον ρόλο του μικρότερου αδελφού των Κλάους και Ελάιτζα, Κολ, ενώ ο Άγγλος Κάσπερ Ζέιφερ για τον ρόλο του μεγαλύτερου αδελφού, Φιν. Στις 13 Ιανουαρίου 2012, έγινε γνωστή η συμμετοχή της Κάσσιντι Φρίμαν για τον ρόλο της Σέιτζ. Στις 31 Μαρτίου 2012, επιβεβαιώθηκε πως η Σάρα Κάνινγκ θα επέστρεφε στο ρόλο της ως Τζένα Σόμερς σε μια αναδρομική σκηνή για το τελευταίο επεισόδιο του κύκλου, "The Departed". Στις 9 Απριλίου 2012, οι Τζέισον ΜακΝτόναλτ και Έριν Μποτέ ανακοινώθηκαν ως οι γονείς της Ελένα και θα εμφανίζονταν επίσης σε μια αναδρομική σκηνή στο τελευταίο επεισόδιο του κύκλου. Τέλος, η Λώρεν Κόχαν επέστρεψε για ένα μόνο επεισόδιο, "Heart of Darkness", ως το φάντασμα της Ρόουζ το οποίο επικοινωνεί με τον Τζέρεμι για να μπορέσουν να μάθουν ποιος τη μετέτρεψε σε βρικόλακα.
Παραπομπές
V
Έγκιντ φον Κόμπελ
Ο Έγκιντ φον Κόμπελ (γερμανικά: Egid von Kobell, επίσης Ägid ή Aegid Kobell, από το 1809 Ιππότης του Κόμπελ) (7 Απριλίου 1772, Μάνχαϊμ - 17 Ιουνίου 1847, Μόναχο) ήταν μέλος του Κρατικού Συμβουλίου της Βαυαρίας.
Βιογραφία
Οι γονείς του ήταν ο ζωγράφος και διευθυντής γκαλερί, Φέρντιναντ Κόμπελ (1740–1799) από το Μάνχαϊμ και η μητέρα του, η Μαρία Άννα Λέντερερ (1744–1820) από το Ντίσελντορφ. Ένα από τα αδέρφια του ήταν ο ζωγράφος Βίλχελμ φον Κόμπελ (1766-1853). Το 1793 μετακόμισε μαζί του από το Μάνχαϊμ στο Μόναχο.
Ο Έγκιντ ήταν επί 35 χρόνια γραμματέας της κυβέρνησης της Βαυαρίας, επίσης επιθεωρητής της εξοχικής περιουσίας Tegernsee που απέκτησε ο Βασιλιάς Μαξιμιλιανός Α΄ Ιωσήφ της Βαυαρίας το 1817. Το 1809 έγινε Ιππότης, το 1817 Ταξιάρχης του Τάγματος της Πολιτικής Αξίας, το 1834 μέλος της Αντιβασιλείας της Ελλάδας, το 1835 Πρέσβης στην Αθήνα και το 1836 πραγματικός Σύμβουλος Επικρατείας. Πέτυχε να αντικατασταθεί το Ναύπλιο από την Αθήνα ως πρωτεύουσα της Ελλάδας, η οποία του απένειμε την τιμητική υπηκοότητα. Ο γιος του, Βίλχελμ Σεμπάστιαν φον Κόμπελ (1801-1875), τον διαδέχθηκε ως Γενικός Γραμματέας του Συμβουλίου της Επικρατείας για 40 χρόνια. Τα άλλα δύο αδέρφια του Έγκιντ, ο Ίνοσεντ (1765-1818) και ο Φραντς (1779-1850), ήταν ανώτερος δευτεροβάθμιος δικαστής και δικαστής αντίστοιχα, δηλαδή γενικοί γραμματείς του Υπουργείου Εσωτερικών.
Ο Έγκιντ φον Κόμπελ είχε δύο κόρες με τη σύζυγό του, την Άντονι φον Γκάιζερ (1779-1816): την Σόφι (1797-1846), η οποία παντρεύτηκε τον γιο του Φρίντριχ φον Σλίχτεγκρολ, Άντονιν (1793-1873) και την Καρολίνε (1801-1884), η οποία παντρεύτηκε τον ορυκτολόγο και ποιητή διαλέκτου Φραντς φον Κόμπελ (1803–1882), γιος του ομώνυμου θείου της. Η κόρη του τελευταίου ζευγαριού ήταν η συγγραφέας Λουίζ φον Κόμπελ (1827-1901).
Παρατηρήσεις
Κατηγορία:Γερμανοί Κατηγορία:Πρέσβεις στην Ελλάδα
Πινακίδες κυκλοφορίας οχημάτων της Σερβικής Δημοκρατίας της Βοσνίας
Οι τυποποιημένες πινακίδες κυκλοφορίας οχημάτων στη Σερβική Δημοκρατία της Βοσνίας αποτελούνταν από ένα κώδικα πόλεων δύο γραμμάτων ο οποίος χωριζόταν από τον Σερβικό σταυρό και δεξιά υπήρχαν τέσσερις έως έξι αριθμοί. Υπήρχαν 14 διαφορετικοί κωδικοί πόλεων στη Σερβική Δημοκρατία της Βοσνίας. Χρησιμοποιήθηκαν από το 1992 έως το 1998.
Σχετικά λήμματα
Κατηγορία:Μεταφορές στη Σερβική Δημοκρατία της Βοσνίας Σερβια
Μαρία Χριστίνα Φελίτσιτας του Λάινινγκεν-Ντάγκσμπουργκ-Φάλκενμπουργκ-Χάιντεσχαϊμ
H Μαρία Χριστίνα Φιλικητάτη (γερμ. Marie Christine Felizitas von Leiningen-Dagsburg-Falkenburg-Heidesheim, 29 Δεκεμβρίου 1692 - 3 Ιουνίου 1734) από τον Οίκο του Λάινινγκεν ήταν κόρη του Κόμη του Λάινινγκεν-Ντάγκσμπυοργκ-Φάλκενμπουργκ-Χάιντεσχαϊμ και με τους γάμους της έγινε πρώτα πριγκίπισσα του Μπάντεν-Ντούρλαχ και μετά δούκισσα της Σαξονίας-Άιζεναχ.
Βιογραφία
Ήταν η τρίτη κόρη του Ιωάννη του Λάινινγκεν-Ντάγκσμπουργκ-Φάλκενμπουργκ και της Ιωάννας Μαγδαληνής, κόρης του Ιωάννη Ράινχαρτ Β΄ του Χάναου-Λίχτενμπεργκ.
Οικογένεια
Παντρεύτηκε πρώτα το 1711 τον Χριστόφορο του Μάντεν-Ντούρλαχ και είχε τέκνα:
Το 1723 απεβίωσε ο Χριστόφορος και η Μαρία Χριστίνα Φιλικητάτη έκανε το 1727 έκανε δεύτερο γάμο, με τον Ιωάννη Γουλιέλμο Γ΄ της Σαξονίας-Άιζεναχ. Δεν απέκτησε απογόνους και ο Ιωάννης Γουλιέλμος Γ΄ απεβίωσε 20 μήνες μετά.
Παραπομπές
Κατηγορία:Γερμανοί ευγενείς Κατηγορία:Γερμανίδες δούκισσες
Χαβιέρ Κάμπορα
Ο Χαβιέρ Κάμπορα είναι Αργεντίνος επιθετικός που έχει παίξει επαγγελματικό ποδόσφαιρο στην Αργεντινή, την Ουρουγουάη, τη Χιλή, το Μεξικό και την Ελλάδα.
Βιογραφία
Ξεκίνησε να παίζει στη γενέτειρά του, με τα χρώματα των τμημάτων υποδομής της Ροζάριο Σεντράλ, μια ομάδα με την οποία έκανε και το επαγγελματικό του ντεμπούτο το 1998 εναντίον της Λανούς. Το 2001 μετακόμισε στην Σέντρο Ατλέτικο Φένιξ της Ουρουγουάης όπου αγωνίστηκε μέχρι το 2003. Με την ομάδα αυτή κέρδισε το Pre-Libertadores League (σ.σ. προκαταρκτικός θεσμός της εποχής εκείνης στην Ουρουγουάη για την πρόκριση στο Κόπα Λιμπερταδόρες) το 2002, κάτι που της επέτρεψε να αγωνιστεί στο Κόπα Λιμπερταδόρες του 2003. Τη σεζόν 2003-04 επέστρεψε στην Ροζάριο Σεντράλ και το 2005 παραχωρήθηκε στην Χιλιανή Ντεπόρτες Κονθεπθιόν. Την ίδια χρονιά μεταγράφηκε στην Τίρο Φεδεράλ. Με αυτόν τον σύλλογο ανακηρύχθηκε  πρώτος σκόρερ της Πρώτης Κατηγορίας του Αργεντινού Ποδοσφαίρου με 13 γκολ, κάτι που κέντρισε το ενδιαφέρον σημαντικών μεξικανικών συλλόγων. Το Δεκέμβριο του 2006 μεταγράφηκε αρχικά στην Κρους Ασούλ όπου αγωνίστηκε για 11 αγώνες χωρίς να κατορθώσει να σκοράρει, στη συνέχεια παραχωρήθηκε για το υπόλοιπο της σεζόν στην Τσιάπας ΦΚ (εκείνη την εποχή ονομάζονταν Χαγουάρες ντε Τσιάπας) όπου είχε 33 συμμετοχές και 13 γκολ και το Δεκέμβριο του 2007 μεταπήδησε (ως δανεικός) στην Πουέμπλα όπου σημείωσε 14 συμμετοχές και 4 γκολ.
Μετά από ένα πολύ σύντομο ανεπιτυχές πέρασμα στην Τσιάπας ΦΣ Πρεμιέρ με μόλις 3 συμμετοχές και κανένα γκολ, στις 21 Ιανουαρίου 2009 υπέγραψε συμβόλαιο για ενάμιση χρόνο με τον Άρη Θεσσαλονίκης. Μόλις σε εννέα αγώνες στη στην ελληνική Superleague (σεζόν 2008–09) κατάφερε να σκοράρει πέντε φορές. Αφού πέρασε άσχημες στιγμές με τον πρώην προπονητή του συλλόγου, Μαζίνιο, βρήκε τελικά τη θέση του στην βασική ενδεκάδα με τον ερχομό του συμπατριώτη του Έκτορ Ραούλ Κούπερ. Σκόραρε 13 φορές σε 30 αγώνες στην ελληνική Superleague, συμπεριλαμβανομένων δύο γκολ εναντίον του ΠΑΟΚ και δύο για το Κύπελλο Ελλάδας (σεζόν 2009–2010). Συνολικά αγωνίστηκε σε 46 αγώνες με τον Άρη (39 φορές στο πρωτάθλημα με δέκα οκτώ γκολ και 7 φορές στο Κύπελλο με δυο τέρματα). Τον Απρίλιο του 2010, προς τέρψη των οπαδών του Άρη, υπέγραψε νέο διετές συμβόλαιο με τον Άρη αλλά απροσδόκητα δύο μήνες αργότερα αποχώρησε από τον σύλλογο κάτω από αδιευκρίνιστες συνθήκες και με την επίσημη ανακοίνωση της ΠΑΕ να αναφέρει την ύπαρξη σοβαρών οικογενειακών λόγων από μέρους του παίκτη. Στις 20 Ιουλίου 2010, επιβεβαιώθηκε η μεταγραφή του στην Κόλο-Κόλο της Χιλής. Πραγματοποίησε το ντεμπούτο του με τον σύλλογο στις 8 Αυγούστου 2010, μπαίνοντας στο 76ο λεπτό στον αγώνα ενάντια στην Σ.Ν. Κομπρεζάλ.
Το 2011 παραχωρήθηκε ως δανεικός για 18 μήνες στο Ουρακάν. Εκεί καθιερώθηκε ως ο πρώτος σκόρερ στο τουρνουά Κλαουσούρα 2011 με 11 γκολ, αλλά η ομάδα του δεν μπόρεσε να αποφύγει τον υποβιβασμό στη δεύτερη κατηγορία. Την επόμενη χρονιά, 2011-12, ήταν και πάλι ο πρώτος σκόρερ της ομάδας, σημειώνοντας 8 γκολ.
Τον Ιούλιο του 2012 ο Κάμπορα αποχώρισε από την Ουρακάν και εντάχθηκε στην Ράσινγκ Κλουμπ, με την οποία αγωνίστηκε σε 28 παιχνίδια και σημείωσε 3 γκολ.
Με τη λήξη του συμβολαίου του με την Ρασίγκ Κλουμπ, το καλοκαίρι του 2013, εντάχθηκε για ένα χρόνο στην Ολ Μπόις και ολοκλήρωσε τη σεζόν με 22 συμμετοχές και 4 γκολ. Ο Κάμπορα επέστρεψε στην Ελλάδα και ολοκλήρωσε την ποδοσφαιρική του καριέρα φορώντας την φανέλα της Βέροιας. Πραγματοποίησε το ντεμπούτο του στις 24 Αυγούστου 2014 εναντίον της Skoda Ξάνθης. Το αρχικό συμβόλαιο του παίκτη έληγε κανονικά στις 31 Ιουνίου 2015, αλλά τερματίστηκε με αμοιβαία επιθυμία των δυο πλευρών στις 26 Μαΐου 2015. Κατά τη διάρκεια της θητείας του στη Βέροια σκόραρε πέντε φορές, είχε τρεις ασιστ και εμφανίστηκε σε είκοσι εννιά αγώνες πρωταθλήματος. Σκόραρε επίσης δύο φορές σε τέσσερις συμμετοχές στο Κύπελλο Ελλάδας.
Παραπομπές
Κατηγορία:Ποδοσφαιριστές Πριμέρα Ντιβιζιόν Χιλής Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Κλουμπ Ατλέτικο Ολ Μπόις Κατηγορία:Ποδοσφαιριστές Κλουμπ Ατλέτικο Ουρακάν Κατηγορία:Ποδοσφαιριστές Κόλο-Κόλο Κατηγορία:Ποδοσφαιριστές Π.Α.Ε. Βέροιας Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Κλουμπ Πουέμπλα Κατηγορία:Ποδοσφαιριστές Τσιάπας ΦΚ Κατηγορία:Ποδοσφαιριστές Κρους Ασούλ Κατηγορία:Ποδοσφαιριστές Σέντρο Ατλέτικο Φένιξ Κατηγορία:Ποδοσφαιριστές Τίρο Φεδεράλ Κατηγορία:Ποδοσφαιριστές Ροσάριο Σεντράλ Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πριμέρα Ντιβισιόν Μεξικού Κατηγορία:Ποδοσφαιριστές Πριμέρα Ντιβιζιόν Ουρουγουάης Κατηγορία:Ποδοσφαιριστές Πριμέρα Ντιβιζιόν Αργεντινής Κατηγορία:Επιθετικοί ποδοσφαιριστές Κατηγορία:Αργεντινοί ποδοσφαιριστές στο εξωτερικό Κατηγορία:Αργεντινοί ποδοσφαιριστές
Αρκάντιους Μίλικ
Ο Αρκάντιους Κρίστιαν Μίλικ (πολωνικά: Arkadiusz Krystian Milik, 28 Φεβρουαρίου 1994) είναι Πολωνός ποδοσφαιριστής, ο οποίος αγωνίζεται ως επιθετικός για τη Γιουβέντους, με δανεισμό από την Ολιμπίκ Μαρσέιγ.